Ilona Verley

Ilona Verley (Nanaimo, Columbia Britainiarra, Kanada, 1994-1995) kanadiar-estatubatuar drag queen-a  da, Canada's Drag Raceko lehen denboraldian lehiatzeagatik ezagunagoa.

 Lehen urteak 
Verley Lytton-en eta Surrey-en, Columbia Britainiarrean, hazi zen. Vancouverreko Centro Blanche MacDonald-era joan zen makillaje artistikoa ikastera.

 Ibilbidea 
Verley Mathew V abeslariaren 2018ko "Broken" abestiaren bideoklipean agertu zen. Aurretik, Mathew V-ek drag ikuskizun batean ikusi zuen Verley, 2017ko "Tell Me Smooth" singlea abesten.

Verley Canada's Drag Race telebista-saioaren lehen denboraldian lehiatu zen. RuPaul's Drag Race saio estatubatuarrean oinarrituta zegoen, telerrealitatea deituriko telesaio-generokoa. Kanadako programan agertu aurretik, AEBetako bertsioaren hamaikagarren eta hamabigarren denboraldirako aurkeztu zuen bere burua, Los Angelesen. "Lehen erregina indigena, bi izpiritu eta argi eta garbi ez binario" izan zen lehiaketan. Verley zazpigarren atalean kanporatu zuten. Arreta positiboa ere erakarri zuen denboraldi amaieran erakutsi zuen itxuragatik; izan ere, Lehen Nazioetako berezko soinekoa jantzita agertu zen, bere kolore  pastel bereizgarriekin eta esku gorrien aztarnekin konbinatzen zituena, desagertutako eta eraildako emakume indigenen auziaren ikur.

NYX Professional Makeup-eko denda batean ere lan egin zuen.

2020ko urrian, Verley izan zen ImagineNATIVE Film and Media Arts Festivaleko inaugurazio ekitaldian parte hartu zuen artistetako bat.

2020ko azaroan, Out aldizkariko LGBTQ pertsona ospetsuen urteko Out100 zerrendan sartu zuten Verley.

 Bizitza pertsonala 
Verley Nlaka'pamux eta bi espiritu da, eta bere burua "emakume trans indigena harro" gisa identifikatzen duela esan zuen. Bere genero-identitatea jariakorra eta etengabe aldatzen ari dena dela esan izan du. 2020ko azaroan adierazi zuen: "Ez dut etiketarik jarri nahi. Izan ere, batek daki, hilabete batzuk barru, pentsamolde hobean edo egoera hobean nagoenean, nola sentituko naizen". Hilabete bereko LGBTQ&A podcastean Verleyk esan zuen: "Uste dut momentu honetan nor naizen deskribatzeko modurik onena ez binario eta genero jariakorrekoa dela".

Vancouverren bizi zen 2020ko urriaz geroztik, Kanadara itzulita Los Angelesen bizi ondoren. 2020an, NYX Professional Makeup salatu zuen kultura-sentikortasun falta leporatuta.

 Filmografia 

 Canada's Drag Race (1. denboraldia)

 Erreferentziak 

Kategoria:Gizabanako biziak
Kategoria:1990eko hamarkadako jaiotzak
Kategoria:Pertsona ez-binarioak
Kategoria:Kanadako indigenak